CELEX: 62015TN0376
Language: el
Date: 2016-04-28 00:00:00
Title: Υπόθεση T-376/15: Προσφυγή-αγωγή της 28ης Απριλίου 2016 – KK κατά EASME

4.7.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 243/33
            
         Προσφυγή-αγωγή της 28ης Απριλίου 2016 – KK κατά EASME
   (Υπόθεση T-376/15)
   (2016/C 243/35)
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα-ενάγουσα: KK (Παρίσι, Γαλλία) (εκπρόσωπος: J.-P. Spitzer, δικηγόρος)
   
      Καθού-εναγόμενος: Εκτελεστικός Οργανισμός για τις Μικρομεσαίες Επιχειρήσεις (EASME)
   
      Αιτήματα
   
   H προσφεύγουσα-ενάγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση της 15ης Ιουνίου 2015, με την οποία ο EASME απέρριψε την πρόταση της προσφεύγουσας-ενάγουσας·
            
         
               —
            
            
               να υποχρεώσει τον EASME να καταβάλει το ποσό των 50 000 ευρώ ως αποζημίωση για την απώλεια ευκαιρίας και των 90 800 ευρώ για την αποκατάσταση της υλικής ζημίας της προσφεύγουσας-ενάγουσας·
            
         
               —
            
            
               να καταδικάσει τον EASME στο σύνολο των δικαστικών εξόδων.
            
         
      Λόγοι και κύρια επιχειρήματα
   
   Προς στήριξη της προσφυγής-αγωγής, και συγκεκριμένα του αιτήματος ακυρώσεως, η προσφεύγουσα-ενάγουσα προβάλλει τρεις λόγους ακυρώσεως.
   
               1.
            
            
               Ο πρώτος λόγος ακυρώσεως αντλείται από την τεχνική αδυναμία προσβάσεως στη διαδικτυακή πύλη στην οποία θα έπρεπε να κατατεθεί η πρόταση που θα υπέβαλε η προσφεύγουσα-ενάγουσα ανταποκρινόμενη στην πρόσκληση υποβολής προτάσεων και συναφών δραστηριοτήτων σχετικών με το πρόγραμμα-πλαίσιο για την έρευνα και την καινοτομία (2014-2020) – Ορίζων 2020.
            
         
               2.
            
            
               Ο δεύτερος λόγος ακυρώσεως αντλείται από το γεγονός ότι η προσφεύγουσα-ενάγουσα, αντίθετα προς ό,τι υποστηρίζει ο EASME, δεν μετήλθε απάτη υπογράφοντας τη δέσμευση που ανέλαβε με την κατάθεση του φακέλου της προτάσεώς της.
            
         
               3.
            
            
               Ο τρίτος λόγος ακυρώσεως αντλείται από το γεγονός ότι η απόρριψη της προτάσεως που υπέβαλε τη προσφεύγουσα-ενάγουσα είναι αντίθετη προς τους κανόνες του διαγωνισμού.
            
         Η προσφεύγουσα-ενάγουσα προβάλλει επίσης δύο ισχυρισμούς προς στήριξη των αποζημιωτικών αιτημάτων της.
   
               1.
            
            
               Ο πρώτος ισχυρισμός αντλείται από την υλική ζημία που υπέστη η προσφεύγουσα-ενάγουσα λόγω της απώλειας ευκαιρίας.
            
         
               2.
            
            
               Ο δεύτερος ισχυρισμός αντλείται από την υλική ζημία που υπέστη η προσφεύγουσα-ενάγουσα λόγω του χρόνου που αφιέρωσε για να απαντήσει στην πρόσκληση υποβολής προσφορών.